b'\n_START_ARTICLE_\nLockheed Martin F-22 Raptor\n_START_SECTION_\nATF- Advanced Tactical Fighter\n_START_PARAGRAPH_\nATF se je za\xc4\x8del v zgodnjih letih Reaganove administracije. ATF se je za\xc4\x8del, zaradi vse bolj razvijajo\xc4\x8de se letalske industrije v Rusiji. S prihodom letal MiG-29 in Su-27 letalo F-15 Eagle ni ve\xc4\x8d zadostovalo potrebam. Zahteve za novo letalo so bile tako te\xc5\xbeke, da je ATF \xc5\xbee sam po sebi narekoval novo (V.) generacijo letal. Zahteve so napisali kar na 85 straneh s 300 \xc4\x8dleni.\n_START_SECTION_\nDvoboj\n_START_PARAGRAPH_\nNa ATF-ju sta se pomerili dve skupini. V prvi sta bili Northrop in McDonnell Douglas, v drugi pa Lockheed Martin, Boeing in General Dynamics. Prva skupina je izdelala dva prototipa YF-23, druga skupina pa je izdelala dva prototipa YF-22. Obe letali sta bili 10\xc2\xa0% ve\xc4\x8dji, imeli sta skoraj dvakrat ve\xc4\x8d notranjega goriva, za 50\xc2\xa0% ve\xc4\x8d krilne povr\xc5\xa1ine in 30\xc2\xa0% ve\xc4\x8djo bojno te\xc5\xbeo kot letalo F-15C. Obe skupini sta naredili eno letalo s turbino Pratt & Whitney YF119 in drugo letalo s turbino General Electric YF120. Obe letali sta si bili zelo podobni po zmogljivostih.\n_START_SECTION_\nZmaga in naro\xc4\x8dila\n_START_PARAGRAPH_\nZa bolj\xc5\xa1ega se je izkazal Lockheedov projekt F-22, ki so ga v avgustu leta 1991 proglasili za zmagovalca. Sprva so ZDA na\xc4\x8drtovale nakup 648 letal za 86,6 milijard $, vendar so to \xc5\xa1tevilo kmalu zmanj\xc5\xa1ali na 442 letal za 71,6 milijard $. Vendar tudi te \xc5\xa1tevilke niso kon\xc4\x8dne. Leta 1991 so ZDA podpisale pogodbo za 10,91 milijard $, Lockheed pa naj bi dostavil 11 preskusnih letal. Cena letal je takrat zrasla \xc5\xbee na 18,6 milijard $. Zaradi pomanjkanja denarja in nekaterih tehni\xc4\x8dnih te\xc5\xbeav so ga tudi \xc5\xbee ukinili, vendar so ga kmalu obudili nazaj._NEWLINE_Izdelovati so jih za\xc4\x8deli 8 decembra leta 1993. Zaradi strme rasti cene letala so se odlo\xc4\x8dili zmanj\xc5\xa1ati na 339 letal, zmanj\xc5\xa1ali so tudi produktivnost iz 48 na 36 letal na leto. Leta 2000 je cena posameznega letala dosegla 300 milijonov $ (za primerjavo: eno letalo F-15 Eagle stane 55 milijonov $)._NEWLINE_Danes je projekt vreden 575 milijonov $, letalo pa naj bi bilo ocenjeno na 200 milijonov $. Do danes se je \xc5\xa1tevilo naro\xc4\x8dil zmanj\xc5\xa1alo do 180 letal. Ta projekt ima tudi velik ekonomi\xc4\x8den vpliv v ZDA; koristi pa naj bi imelo kar 5000 podjetij v 48 dr\xc5\xbeavah.\n_START_SECTION_\nZgradba\n_START_PARAGRAPH_\nZgradbo letala F-22 Raptor delimo na 4 dele; vsak del je delo drugega podjetja. Lockheed Martin iz Marietta izdeluje sprednji del letala, zakrilce in repno krmilo. Lockheed Martin iz Fort Wortha skrbi za srednji del trupa. Ta del je najbolj kompleksen, saj so v tem delu trupa ume\xc5\xa1\xc4\x8deni podsistem, ve\xc4\x8dina \xc5\xbeic in cevi v letalu. Boeingov del so krila, zadnji del letala, zaloge mo\xc4\x8di, pomo\xc5\xbene zaloge in ognjena za\xc5\xa1\xc4\x8dita letala. Zadnji del letala je sestavljen iz 67\xc2\xa0% titana, 22\xc2\xa0% aluminija in iz 11\xc2\xa0% kompozitnih materialov. Za pogon skrbi podjetje Pratt & Whitney. Svoj del prispeva z dvema turboventilatorskima motorjema F-119._NEWLINE_Krila so tako imenovane pristri\xc5\xbeene delta oblike. Na koncu kril so velika zakrilca, ki so zelo u\xc4\x8dinkovita tudi ob majhnih hitrostih. Krila delujejo tudi kot rezervoar za gorivo. Prestala so tudi preskus zdr\xc5\xbeljivosti in nepropustnosti. Rezervoar dr\xc5\xbei 9096 litrov goriva. Krila so sestavljena iz titana in kompozitov. Krilo ima spredaj pu\xc5\xa1\xc4\x8dico 42 stopinj._NEWLINE_Repno krilo je sestavljeno v celoti iz kompozitnih materialov in je povsem gibljivo. Zanimiva je tudi njegova velika povr\xc5\xa1ina. Repno krilo tudi zmanj\xc5\xa1uje sevanje motorjev tako kot radarji. Smerna stabilizatorja sta velika pomanjkljivost letala s slabo radarsko opaznostjo. Postavljena sta navpi\xc4\x8dno pod opaznim kotom in z veliko povr\xc5\xa1ino. Stabilizatorja ne slu\xc5\xbeita samo za krmiljenje letala, ampak so v stabilizatorju tudi senzorji za pridobivanje podatkov o tar\xc4\x8di in sistemi za komunikacijo. Pristajalna naprava deluje po sistemu Manescov uvle\xc4\x8den sistem._NEWLINE_Pilotova kabina letala F-22 je ena prvih kabin, ki je cela \xc2\xbbsteklena\xc2\xab\xc2\xa0(uporaba ve\xc4\x8dnamenskih zaslonov). Kabina je izdelana tako, da karseda zmanj\xc5\xa1a radarski odboj. V njej ni prav ni\xc4\x8d standardnega. Sede\xc5\xbe je prilagojen za dolge polete. Instrumentna konzola je sestavljena iz 6 ekranov LCD. Nad konzolo je polprosojen ekran HUD, ki je velik 4.5". Glavni ra\xc4\x8dunalni\xc5\xa1ki sistem je ICP (Integrated Control Panel), ki zdru\xc5\xbeuje vse sisteme avionike ter skrbi za njihovo povezavo. Levo in desno od ICP-ja sta dva ekrana LCD s sistemom UFD (Up-Front Displays), ki prikazujeta svarila, nasvete in nevarnosti (Integrated Caution/Advisory/Warning-ICAW), obvestila, sporo\xc4\x8dila, navigacija in ugotavljanje istovetnosti (data, communications/navigation/identification-CNI) in ostala obvestila o dodatnih indikatorjih letala, kot so koli\xc4\x8dina goriva (SFG/FQI)._NEWLINE__NEWLINE_Pod ICP-jem je ume\xc5\xa1\xc4\x8den glavni ve\xc4\x8dnamenski ekran (The Primary Multi-Function Display PMFD), ki je velik 8"x8". Ta ekran je namenjen prikazovanju poti leta in ostalih navigacijskih podatkov. Ostali trije ekrani pa so ume\xc5\xa1\xc4\x8deni pod ekranom PMFD in so pomo\xc5\xbeni (Secondary Multi-Function Displays-SMFD). Ekrani so veliki 6.25" x 6.25". Dva ekrana sta name\xc5\xa1\xc4\x8dena na obeh straneh PMFD, tretji pa med pilotovimi nogami.\n_START_SECTION_\nPogon\n_START_PARAGRAPH_\nLetalo F-22 Raptor poganjata dva  turboventilatorska motorja F-119-PW-100, ki je najmo\xc4\x8dnej\xc5\xa1i motor za ta tip letal. Vektorski potisk omogo\xc4\x8da letalu izvanjanje vseh manevrov, ki jih lahko izvajajo letala z vektorskim potiskom - vklju\xc4\x8dno z znamenito Kobro. Najve\xc4\x8dji potisk je 155 kN. Na papirju je letalo F-22 eno najpo\xc4\x8dasnej\xc5\xa1ih dana\xc5\xa1njih lovcev, vendar lahko s polno te\xc5\xbeo dose\xc5\xbee hitrost do 1,8 M. Brez dodatnega zgorevanja je najhitrej\xc5\xa1e letalo na svetu tega tipa. Brez dodatnega potiska je hitrej\xc5\xa1e za 50\xc2\xa0% od vsakega lovskega letala, saj dose\xc5\xbee hitrost 1,5 M. General John P. Jumper naj bi z njim brez dodatnega zgorevanja dosegel tudi 1,7 Macha .\n_START_SECTION_\nRadar\n_START_PARAGRAPH_\nTako kot motor je tudi radar najsodobnej\xc5\xa1a pridobitev v letalstvu. Radar AN/APG-77 je plod sodelovanja med podjetjema Northrop Grumman (Electronic Sensors Systems Division-ESSD) in Raytheon. Velika radarska slika omogo\xc4\x8da pilotu, da strelja preden ga nasprotnik opazi. Ta sistem se imenuje Beyond Visual Range-BVR. Radar ima veliko drugih prednosti in izbolj\xc5\xa1av. Najpomembnej\xc5\xa1a je, da ta radar s pomo\xc4\x8djo razli\xc4\x8dnih prijemov, kot sta npr. velika hitrost skeniranja in natan\xc4\x8dno oblikovanje ozkega radarskega snopa, zagotavlja te\xc5\xbejo detekcijo s strani nasprotnikovih sistemov za zaznavanje radarjev (angl. Radar Warning receiver - RWR).\n_START_SECTION_\nOboro\xc5\xbeitev\n_START_PARAGRAPH_\nF-22 je opremljen s topom M61A2 s 480 naboji. Top je name\xc5\xa1\xc4\x8den nad desnim krilom in je pokrit, da letalo ohrani \xc2\xbbnevidne\xc2\xab\xc2\xa0lastnosti. Plo\xc5\xa1\xc4\x8da se odkrije v trenutku ko pilot pritisne na spro\xc5\xbeilec. Spro\xc5\xbei se v 1 mili sekundi in se hidravli\xc4\x8dno dvigne do kota 90\xc2\xb0. V trenutku ko pilot spusti spro\xc5\xbeilec, se ta samodejno zapre. 42 konjski premostitveni motor skrbi, da top dose\xc5\xbee kadenco 6000 nabojev na minuto._NEWLINE_Ostala oboro\xc5\xbeitev je odvisna od konfiguracije letala in od misije. Letalo F-22 ima prvotno nalogo zagotavljanja prevlade v zraku. Vendar se ga lahko uporablja tudi za napad na zemeljske cilje. Oboro\xc5\xbeitev se razlikuje tudi po misiji \xc2\xbbstealth\xc2\xab. Saj ta tehnologija ne dovoljuje oro\xc5\xbeja na obesnih to\xc4\x8dkah, ker oro\xc5\xbeje naredi veliko odstopanje od ostale zgradbe letala. Zato ima letalo F-22 oro\xc5\xbeje shranjeno v trupu.  Postavitve oboro\xc5\xbeitve so naslednje:_NEWLINE_Air-to-air; \xc2\xbbstealth\xc2\xab\xc2\xa0(misije zrak-zrak; \xc2\xbbnevidna konfiguracija\xc2\xab):_NEWLINE__NEWLINE_Zna\xc4\x8dilnost te konfiguracije je, da je vso oro\xc5\xbeje shranjeno v trupu, saj oboro\xc5\xbeitev na zunanjih obesnih to\xc4\x8dkah precej pripomore k radarski opaznosti. Zaradi tega je tudi letalo veliko bolj nevidno (manj\xc5\xa1a radarska slika). Zato se tudi imenuje nevidna konfiguracija. Sestavljena je iz dveh raket kratkega dosega AIM-9 Sidewinder in 6 raket srednjega dosega AIM 120C AMRAAM ali pa 4 rakete AIM 120A AMRAAM, ki so starej\xc5\xa1i model in imajo dalj\xc5\xa1e zadnje krilce._NEWLINE_Air-to-ground (misija zrak-zemlja):_NEWLINE__NEWLINE_Tudi ta konfiguracija nima oboro\xc5\xbeitve na obesnih to\xc4\x8dkah. Namenjena je tudi za uni\xc4\x8devanje zemeljski ciljev. Sestavljajo jo dve raketi kratkega dosega AIM-9 Sidewinder, dve raketi srednjega dosega AIM 120C AMRAAM in dve bombi z GPS vodenjem GBU-32 JDAM z maso 200\xc2\xa0kg ali pa dve bombi GBU-30 JDAM s 450\xc2\xa0kg. Vendar s to konfiguracijo ni mo\xc5\xbeno namestiti raket AIM 120C AMRAAM._NEWLINE_Zunanja konfiguracija:_NEWLINE__NEWLINE_Letalo F-22 ima tudi na krilih obesne to\xc4\x8dke. Vendar se pri tehnologiji \xc2\xbbstealth\xc2\xab\xc2\xa0pojavi problem navpi\xc4\x8dnih povr\xc5\xa1in. Na zunanjih obesnih to\xc4\x8dkah je \xc5\xa1e prostor za 4 dodatne rakete in 2 dodatna tanka za gorivo.\n_START_SECTION_\nIzvoz letal F-22 Raptor\n_START_PARAGRAPH_\nZaradi sodobne tehnologije je bila prodaja letal F-22 Raptor drugim dr\xc5\xbeavam zelo vpra\xc5\xa1ljiva. Vendar so ZDA okrepile politi\xc4\x8dne zahteve po sprostitvi prodaje sodobnih sistemov drugim dr\xc5\xbeavam. Za nakup letala bi bili najbolj primerni Japonska in Ju\xc5\xbena Koreja, ki i\xc5\xa1\xc4\x8deta primerno posodobitev letalskih sil. Prodaja letal bi pomagala tudi proizvajalcu letala F-22 Raptor, saj so ZDA zelo zmanj\xc5\xa1ale naro\xc4\x8dila za ta letala. Od prvotno 442 na\xc4\x8drtovanih letal so se ZDA odlo\xc4\x8dile zmanj\xc5\xa1ati \xc5\xa1tevilo naro\xc4\x8dil na 183 letal. S sprostitvijo prodaje letala bi lahko ta del vsaj delno zapolnili._NEWLINE_General Moseley se sedaj zavzema, da bi \xc5\xa1tevilo odobrenih kosov nazaj pove\xc4\x8dali na 381. Vzrok za to je pove\xc4\x8danje je prizemljitev letal F-15, zaradi utrujenosti materialov._NEWLINE_Za letala se je ogrela tudi Japonska. Vendar je leta 2007 kongres \xc5\xa1e enkrat zavrnil mo\xc5\xbenost, da se letala izvozijo.\n_START_SECTION_\nPrimerjave\n_START_PARAGRAPH_\nF-22 Raptor je veljal za najbolj\xc5\xa1e letalo. Njegove sposobnosti so neverjetne, predvsem zaradi izredno majhne radarske slike, zaradi katere aerodinami\xc4\x8dne lastnosti ne trpijo tako, kot pri letalu F-117. Pravzaprav ima letalo samo eno slabost - zelo visoko ceno, ki se ka\xc5\xbee v precej majhnem \xc5\xa1tevilu izdelanih letal._NEWLINE_Leta 2005 so v Nevadi izvedli simulacijo boja med letali F-22 Raptor in F-15 Eagle. Sodelovalo je 8 letal F-22 Raptor, ki so uni\xc4\x8dili 33 letal F-15 brez ene izgube. Pravzaprav naj jih nasprotniki sploh ne bi opazili. Junija leta 2006 so v Northern Edgeu izvedli simulacijo boja. 14 letal F-22 se je borilo proti letalom F-15, F-16 in F/A-18, ki so simulirali letala Mig-29 in Su-30. Letala F-22 so uni\xc4\x8dila 144 letal brez ene same izgube._NEWLINE__NEWLINE_Pojavile so se tudi trditve, da letala F-22 ni mo\xc5\xbeno zaznati z radarjem niti na vidni razdalji, kar pa ni ravno dokazano._NEWLINE_Poveljnik David \xc2\xbbScoud\xc2\xab Nardi je v dokumentarni oddaji Future weapons dejal, da je letalo tako dobro, da \xc4\x8de se ne bori\xc5\xa1 s \xc5\xa1tirimi, petimi ali \xc5\xa1estimi letali, boj sploh ni po\xc5\xa1ten.'